Euskal Herriko Idazleen Biltzarra

Euskal Herriko Idazleen Biltzarra, Euskal Idazleen Biltzarra edota Sarako Idazleen Biltzarra Lapurdiko Sara udalerrian urtero Pazko egunez ospatu ohi den topagune edo biltzarra da. Hastapenetik xede bera izan du: egun berean, toki batean, Euskal Herrian bizi edo honetaz ari diren idazleen biltzea, euskaldunak izan ala ez.

Sarako Turismo Bulegoak eta Euskal Kultur Erakundeak antolatzen dute eta Sarako kiroldegian ospatzen da.

Historia 
Sarako Idazleen Biltzarra lehen aldikoz 1984ko Pazko astelehenez egin zen. Omordiako geletan ospatzen hasi zen, baina 1993tik aurrera herriko kiroldegian burutzen da.

Biltzarrak arrakasta gero eta handiagoa bildu du. Lehen urtean 70 idazle bildu baziren, gaur egun 150 idazle inguru etorri eta bertaratutako orori heuren liburuak sinatu ohi diete. Lehen urtean 70 idazle bildu baziren, gaur egun 150 etortzekotan dira liburuen sinatzeko.

2016ko martxoaren 28an ospatutako ekitaldian, orotara, 11 argitaletxek, 22 elkartek eta ehun idazlek baino gehiagok parte hartu zuten.

Sarituak 
 1994: Iratzeder eta Lauburu
 1996: Janbattitt Dirassar eta Euskal Museoaren Adiskideen Elkartea
 1998: Emile Larre eta Izpegi argitaletxea
 2000: Junes Casenave eta Jacques Blot
 2002: Marijane Minaberri eta Miguel Angulo
 2004: Filipe Oihanburu eta Jean Louis Davant
 2006: Piarres Xarriton eta Claude Dendaletxe
 2008: Xipri Arbelbide eta Txomin Peillen
 2010: Eñaut Etxamendi eta Alexandre de La Cerda
 2012: Pier Paul Berzaitz eta Jakintza
 2013: Jean Haritschelhar (Omenaldia)
 2014: Erramun Baxok, Manex Pagola eta Patrice Rouleau
 2016: Itxaro Borda eta Michel Iturria
 2018: Jean-Claude Larronde eta Auxtin Zamora

Erreferentziak

Ikus gainera 
 Durangoko Azoka

Kanpo lotura 
 Euskal Herriko Idazleen Biltzarraren webgunea

Kanpo estekak 

Ipar Euskal Herriko euskalgintza
Euskal literatura
Sarako kultura
Euskal Herriko idazleak
Lapurdiko kultura
Erakusketak